#Kun elementi metodi.

1.VODOROD

Kimyo darslarida har kungi sanaga moslab davriy sistemada shu sananing tartib raqamiga mos keladigan  kimyoviy elementlar haqida turli xil ma'lumotlar, qiziqarli faktlarni misol keltirish orqali o'quvchilarni diqqatini jamlash,darsga bo'lgan qiziqishlarini oshirish, kimyo fanini kundalik faoliyat bilan bog'lashlariga ikmon yaratish,kimyoviy elementlarni inson va o'simliklar hayoti uchun ahamiyati katta ekanini tushunishlari uchun zamin yaratadi. Misol uchun bugungi sana 1-noyabr,davriy sistemada 1- tartib raqam ostida vodorod elementi joylashgan. O'quvchilardan vodorod haqida o'qib o'rganganlari asosida 1 tadan fakt aytishlari so'raladi. Bir o'quvchi aytgan fikrni ikkinchi o'quvchi takrorlamasligi lozim. Bu o'z navbatida o'quvchilar o'rtasida o'zaro hurmat, bir-birlarini diqqat bilan eshitish ko'nikmalarini shakillantiradi.

Buning uchun o’quv yilining boshida har bir sinf o’quvchilariga yil davomida sanaga bog’lagan holda kimyoviy elementlar bilan tanishib boramiz. Har dars davomida kimyoviy element haqida qiziqarli faktlar topib kelishlari topshiriq sifatida beriladi. Ayrim holatlarda o’quvchi hech qanday ma’lumot olib kelmagaan bo’lsa bu o’quvchi bilan og’zaki savol-javob qilish mumkin.

Aqli hujum savollari:

1)Vodorod davriy sistemaning qaysi davrida joylashgan-?

2)Vodorod davriy sistemada qaysi guruhda joylashgan-?

3)Nisbiy atom massasi-?

4)Tarkibidagi zarrachalar soni(e,p,n)?

5)Nisbiy molekulyar massasi-?

6)Nima uchun kimyoviy elementlar davriy jadvalida H I va VII guruhdan joy olgan-?

7)Vodorod qayerda eng ko'p tarqalgan-?

8)"Vodorod kelajak yoqilg'isi"-ushbu fikrga sizning munosabatingiz-?

9)Kundalik faoliyatimizda vodorod yoki uning birikmalaridan foydalanamizmi-?

**VODOROD HAQIDA FAKTLAR**

**Vodorod –**eng yengil va koinotda eng tarqalgan element. Barcha ma’lum kimyoviy moddalarning 95% i tarkibida vodorod bor. Yerdagi vodorodning asosiy manbaalari - suv, neft va tabiiy gazdir. Koinotda esa u eng keng tarqalgan element: u Quyoshning va boshqa yulduzlarning massasini yarimidan ko’p qismini tashkil etadi. Tabiatda vodorodning 2 ta barqaror izotopi topilgan: protiy H1 , H2 (yoki D) va 1 ta radioaktiv izotop tritiy – H3 (yoki T), kam miqdorda atmosferada va atmosfera yog’inlarida uchraydi.**Fizik xossasi** :Vodorod rangsiz, hidsiz, ta’msiz gaz, 252,80C da suyuqlanadi, 259,10C da qaynaydi.Vodorod barcha gazlar ichida eng yengil gaz.Havodan 14,5 marta yengil.Vodorod -2400C dan past temperaturada bosim ostida rangsiz suyuqlikka aylantirilishi mumkin. Bu suyuqlik tez bug’latilsa -259,40C da suyuqlanadigan tiniq kristallar holidagi qattiq vodorod hosil bo’ladi.